Държавен вестник, бр. 105, 2020 г., стр. 35

БРОЙ  105	
Д Ъ Р Ж А В Е Н  В Е С Т Н И К 	
СТР.  35  
10.1.2.3. за календарната година, в която 
изтича срокът на концесията, банковите га-
ранции по т. 10.1.2 се предоставят и опреде-
лят спрямо размера на последното дължимо 
концесионно възнаграждение.
10.2. Концесионерът дължи неустойки при 
неизпълнение, включително за извършване 
и/или допускане на незаконно строителство 
върху обекта на концесията, при забавено 
и/или неточно изпълнение на договорните 
задължения и лихви за забавено изпълнение на 
паричните задължения. Конкретните размери 
на неустойките и лихвите, както и моментът 
на неизпълнението на отделните задължения 
се определят с договора за концесия.
10.3. Във всички случаи на неизпълнение 
от страна на концесионера концедентът има 
право да търси освен определените неустойки 
и лихви, и обезщетение по общия ред съгласно 
действащото законодателство.
11. Концесионерът извършва плащане 
на годишни концесионни възнаграждения с 
ДДС, дължими за всяка година от срока на 
концесията, без гратисен период при условия 
и по ред, определени с договора за концесия, 
и платими по банков път. За срока на кон-
цесията концесионерът дължи 15 годишни 
концесионни възнаграждения. 
11.1. Размерът на минималното годишно 
концесионно възнаграждение е 54 853,66 лв. 
без ДДС, определено съгласно методика, 
приета от Министерския съвет, въз основа на 
базата за изчисляване – в левове, и на размер 
на отчисления от базата 6,6 на сто.
11.2. Размерът на отчисленията от базата 
за изчисляване на размера на концесион-
ното възнаграждение се определя съгласно 
класираната на първо място оферта, но не е 
по-малък от 6,6 на сто.
11.3. Годишното концесионно възнагражде-
ние се определя съгласно офертата на участ-
ника, определен за концесионер, в размер, не 
по-малък от минималния размер по т. 11.1. 
Концесионерът заплаща годишните концеси-
онни възнаграждения с ДДС, както следва:
11.3.1. първото годишно концесионно възна-
граждение се заплаща на една вноска в срок 
до един месец от влизането в сила на договора 
за концесия; първото годишно концесионно 
възнаграждение обезпечава периода от датата 
на влизане в сила на договора за концесия 
до края на същата календарна година и за 
периода от 1 януари на последната календарна 
година, през която договорът за концесия е в 
сила, до датата на изтичане срока на договора;
11.3.2. за всяка пълна календарна година 
(от 1 януари до 31 декември) от срока на 
концесията концесионерът заплаща годишно 
концесионно възнаграждение с ДДС на две 
равни вноски в срокове, както следва:
11.3.2.1. първа вноска – до 31 май;
11.3.2.2. втора вноска – до 30 ноември;
11.3.3. в приложение към договора за кон-
цесия – неразделна част от него, се изготвя 
справка за всяко дължимо концесионно 
възнаграждение по години и сроковете за 
заплащане на вноските по т. 11.3.2.
12. Концесионерът е длъжен:
12.1. Да изпълнява посочени от компетент-
ните държавни органи и включени в договора 
за концесия или в допълнително споразумение 
към него изисквания, свързани с националната 
сигурност и отбраната на страната.
12.2. При експлоатацията на обекта на 
концесията да не уврежда околната среда. 
12.3. При осъществяване на дейностите 
по концесията да не застрашава човешкото 
здраве и живот. 
12.4. При извършването на дейности, 
свързани с обекта на концесията, да спазва 
изискванията на чл. 160, ал. 2 от Закона за 
културното наследство.
12.5. В едномесечния срок от влизането в 
сила на решението по чл. 8м, ал. 2 от ЗУЧК 
до подписването на договора за концесия, 
спечелилият откритата процедура участник 
е длъжен да изпълни всички необходими 
действия и задължения и да съдейства на 
министъра на туризма във връзка с оцен-
ката на рисковете за изпиране на пари и 
финансиране на тероризма и прилагането на 
Закона за мерките срещу изпиране на пари 
(ЗМИП) и правилника за прилагането му. В 
случай че спечелилият участник не представи 
необходимите декларации и необходимата 
информация за установяване на произхода 
на средствата, идентифициране на клиента 
и извършването на проверка (комплексна, 
опростена или разширена комплексна) по 
смисъла на ЗМИП, договор за концесия не 
следва да бъде сключен.
13. В документацията за концесията следва 
да бъде включена клауза за преразглеждане с 
предвидена възможност за изменения, без да 
се променя предметът на концесията.
14. За всяка година от срока на концесията 
концесионерът застрахова при условия и по 
ред, определени с договора, принадлежностите 
по т. 1.6.2.
15. Определя следните изисквания, свър-
зани с обекта на концесията:
15.1. Приращенията и подобренията върху 
обекта на концесията или върху негова при-
надлежност, които са публична държавна 
собственост, стават собственост на държавата 
от момента на възникването им, а собстве-
ността върху приращенията и подобренията 
на обекта на концесията или върху негова 
принадлежност, които са частна държавна 
собственост, се урежда с договора за концесия.
15.2. Принадлежностите по т. 1.6.2, които 
не са трайно прикрепени към морския плаж, 
са частна държавна собственост от момента 
на поставянето им и не представляват подоб- 
рение на обекта на концесията.